text: Region Syddanmark er mester i billig psykiatri
  27 november 2013 kl. 09.56
  Den psykiatriske behandling i Region Syddanmark ligger i top, når det kommer til produktivitet.
  I sammenligningen med de øvrige regioner har psykiatrien i Region Syddanmark den laveste udgift pr. indbygger. 
  Det fremgår af en sammenligning af de regionale psykiatriske og børne- og ungdomspsykiatriske afdelinger, som netop er offentliggjort.
  Udviklingen går i retning af færre sengedage og mere ambulant behandling, således at patienten så vidt muligt kan fastholde sin hverdag med familie, job eller skole.
  